## Carlos Mazón destaca la prioritat del Consell per “oferir la millor atenció sanitària als ciutadans de la Comunitat Valenciana”

*** Destaca que la Generalitat compta amb el pressupost per a la sanitat pública “més important de la història” per a prestar la millor qualitat assistencial amb els millors professionals i tecnologies
* Assenyala que “entre tots hem de construir el millor model sanitari” i aposta per l’atracció i la retenció de talent “per a oferir les millors cures” als nostres pacients
* Fa valdre que la Comunitat Valenciana “és un pol d’inversió per a qualsevol que vulga apostar per la nostra terra”**

**València.**

El president de la Generalitat, Carlos Mazón, ha destacat la prioritat del Consell per “oferir la millor atenció sanitària als ciutadans de la Comunitat Valenciana”, perquè compten amb les millors tecnologies i equips de professionals.

El cap del Consell ha assistit a l’obertura del nou centre hospitalari Vithas Valencia Turia acompanyat pel conseller de Sanitat, Marciano Gómez, i l’alcaldessa de València, María José Catalá.

Durant la seua intervenció, ha destacat que la Generalitat compta amb el pressupost per a la sanitat pública “més important de la història”, amb l’objectiu de prestar la millor qualitat assistencial “als que més ho necessiten”.

Així, ha assenyalat que “entre tots hem de construir el millor model sanitari per a atendre la principal obligació d’un govern, que és la sanitat”, i ha subratllat l’aposta per l’atracció i la retenció de talent i vocació sanitària per a “oferir el millor servici possible” als ciutadans del nostre territori.

Carlos Mazón ha fet valdre que la Comunitat Valenciana “continua sent un pol d’inversió, d’oportunitats i de generació d’ocupació”, al mateix temps que ha assenyalat que “som un territori amb un gran futur per a qualsevol que vulga apostar per la nostra terra”.

Fecha: 26/02/2025